## Zakon o osiguranju sredstava ostvarivanju prava i načinu isplate minimalnih plaća i naknada određenim fizičkim i pravnim osobama

### NN 109/1993 (7.12.1993.), Zakon o osiguranju sredstava ostvarivanju prava i načinu isplate minimalnih plaća i naknada određenim fizičkim i pravnim osobama

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### o proglašenju Zakona o osiguranju sredstava ostvarivanju prava i načinu isplate minimalnih plaća i naknada određenim fizičkim i pravnim osobama

Proglašavam Zakon o osiguranju sredstava, ostvarivanju prava i načinu
isplate minimalnih plaća i naknada određenim fizičkim i pravnim osobama,
koji je donio Zastupnički dom Sabora Republike Hrvatske na sjednici dana
23. studenoga 1993. godine.

Broj : PA4-129/ 1-93.

Zagreb, 29. studenoga 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o osiguranju sredstava, ostvarivanju prava i načinu isplate minimalnih plaća i naknada određenim fizičkim i pravnim osobama

OPĆE ODREDBE

Članak 1.

Ovim Zakonom utvrđuje se način osiguravanja sredstava, način ostvarivanja
prava kao i način isplate osiguranih sredstava za minimalne plaće radnicima
i drugim fizičkim osobama koje imaju na to pravo uslijed posljedica prouzročenih
ratom protiv Republike Hrvatske.

Prema odredbama ovoga Zakona, korisnicima sredstava iz članka 2. točke
1. i 2. ovoga Zakona osiguravaju se sredstva za bruto-minimalne plaće,
a poljodjelcima za naknadu bruto-minimalnih plaća (u daljnjem tekstu: plaća).

KORISNICI SREDSTAVA

Članak 2

Korisnici sredstava prema odredbama ovoga Zakona su:

1. organizacije, odnosno poslodavci prema odredbama Zakona o radnim
odnosima ("Narodne novine", br. 25/92 pročišćeni tekst),

2. fizičke osobe koje samostalno obavljaju gospodarsku djelatnost (obrtnici
i dr.), koji su uredno plaćali poreze i doprinose,

3. poljodjelci koji su uredno plaćali poreze i doprinose za mirovinsko-invalidsko
i zdravstveno osiguranje.

Iznimno, srnatra se da su osobe iz stavka 1. točke 2. i 3 ovoga članka
uredno plaćali poreze i doprinose ako su nastupile okolnosti iz članka
3. ovoga Zakona.

UVJETI ZA OSIGURAVANJE SREDSTAVA

Članak 3.

Korisnicima sredstava iz članka 2. ovoga Zakona osiguravaju se sredstva
pod uvjetom da ne mogu Obavljati svoju djelatnost zbog uvjeta i posljedica
prouzročenih domovinskim ratom, kao:

- nemogućnost rada, odnosno obavljanja djelatnosti zbog potpunog uništenja
poduzeća, radnje, gospodarskih objekata i sl.,

- nemogućnost rada odnosno obavljanja djelatnosti zbog djelomičnog uništenja
poduzeća, radnje, gospodarskih objekata i sl.,

- nemogućnost rada odnosno obavljanja djelatnosti zbog drugih okolnosti
prouzročenih domovinskim ratom (privremerlo okupirano područje, prekinuta
infrastruktura, komunikacije i sl.)

KORISNICl PRAVA NA ISPLATU PLAĆE

Članak 4.

Korisnici prava na isplatu minimaine plaće odnosno naknade minimalne
plaće, prema odredbama ovoga Zakona (u daljnjem tekstu: korisnici plaće)
su:

1. radnici zaposleni u organizacijama, odnosno kod poslodavaca,

2. fizičke osobe koje obavljaju samostalno gospodarsku djelatnost (obrtnici
i dr.), te radnici kod njih zaposleni,

3. poljodjelci.

UTVRĐIVANJE PRAVA KORISNIKA SREDSTAVA

Članak 5.

Prava korisnika sredstava na osiguravanje sredstava i okolnosti navedene
u članku 3. ovoga Zakona utvrđuje županijsko poglavarstvo ili Gradsko poglavarstvo
Grada Zagreba, prema sjedištu ili prebivalištu korisnika.

Prava iz stavka 1. ovoga članka utvrđuju se na temelju pisanog zahtjeva
korisnika sredstava iz članka 2. ovoga Zakona. Korisnik podnosi zahtjev
svaki mjesec u zadnjoj dekadi za prethodni rnjesec. Uz zahtjev prilaže
popis radnika i razloge nemogućnosti obavljanja djelatnosti, odnosno rada.

Županijsko poglavarstvo ili Gradsko poglavarstvo Grada Zagreba zatražit
će provjeru podataka navedenih u zahtjevu korisnika sredstava od Zavoda
za platni promet, odnosno od tijela uprave kod kojeg se vode podaci o prihodima
i porezima građana.

Županijskom poglavarstvu ili Gradskom poglavarstvu Grada Zagreba dužni
su, na njihov zahtjev, davati podatke potrebne za rješavanje zahtjeva korisnika
sredstava i drugih tijela.

Županijsko poglavarstvo ili Gradsko poglavarstvo Grada Zagreba odmah
donosi odluku o pravu korisnika sredstava na osiguravanje sredstava za
isplatu plaća. Odluka obvezno sadrži:

mjesec na koji se odnosi odluka, puni naziv korisnika iz članka 2. ovoga
Zakona, mjesto sjedišta, prebivališta, odnosno boravka korisnika, kratak
opis razloga nemogućnosti obavljanja djelatnosti, odnosno rada iz članka
3. ovoga Zakona, te popis svih korisnika prava na isplatu plaće kao i ukupni
iznos sredstava za isplatu plaća, odnosno naknada.

Odluka iz stavka 5. ovoga članka dostavlja se područnoj službi, odnosno
ispostavi Zavoda za zapošljavanje, korisniku sredstava i Uredu za prognanike
i izbjeglice. Područne službe, odnosno ispostave Zavoda za zapošljavanje
odmah dostavljaju odluke iz stavka 5. ovoga članka Središnjoj službi Zavoda
za zapošljavanje Zagreb.

OSIGURAVANJE SREDSTAVA I NAČIN OSTVARIVANJA PRAVA

Članak 6.

Sredstva za isplatu plaća po odredbama ovoga Zakona osigurava Republika
Hrvatska iz državnog proračuna.

Članak 7.

Zavod za zapošljavanje - Središnja služba Zagreb (u daljnjem tekstu:
Zavod), na temelju dostavljenih odluka iz članka 5. ovoga Zakona, podnosi
zahtjev Ministarstvu financija za osiguravanje sredstava.

Na zahtjev Zavoda iz stavka 1. ovoga članka, Ministarstvo financija
osigurava i doznačuje sredstva za korisnike iz članka 2. ovoga Zakona za
račun Zavoda.

Članak 8.

Sredstva korisnicima iz članka 2. ovoga Zakona odobravaju se u vidu
kredita na rok od 180 dana uz mogućnost odgode s kamatnom stopom u visini
eskontne stope Narodne banke Hrvatske. Prilikom zaključenja ugovora o kreditu
s poslovnom bankom korisnik sredstava iz članka 2. ovoga Zakona dužan je
na zahtjev banke dostaviti dokaze o osiguranju i mogućnosti otplate kredita.

Korisnik kredita iz članka 2. ovoga Zakona zaključit će ugovor o kreditu
kojim se utvrđuju obveze korisnika sredstava s bankom koju odredi Zavod.

Ugovor o kreditu zaključuju organizacije, odnosno poslodavci.

Ugovor o kreditu, za korisnike sredstava koji zapošljavaju do pet radnika,
za fizičke osobe i poljodjelce odnosno organizacije ili poslodavce zaključuje
županijsko poglavarstvo ili Gradsko poglavarstvo Grada Zagreba uz prethodnu
odluku županijske skupštine ili gradske skupštine, prema mjestu sjedišta
korisnika sredstava.

Članak 9.

Nakon zaključenog ugovora o kreditu Zavod doznačuje sredstva:

1. korisniku sredstava koji zapošljava više od pet radnika - izravno,
odnosno ne način kako je to u odluci županijskog poglavarstva ili Gradskog
poglavarstva Grada Zagreba određeno,

2. za korisnike sredstava koji zapošljavaju do pet radnika, odnosno
fizičke osobe i poljodjelce na žiro-račun nadležne područne službe Zavoda
za zapošljavanje.

Korisnici sredstava koji zapošljavaju više od pet radnika, neposredno
isplaćuju plaću korisniku plaće. Za korisnike sredstava koji zapošljavaju
do pet radnika, odnosno fizičke osobe i poljodjelce korisnike plaće, plaću
isplaćuje Zavod za zapošljavanje, odnosno mjesno nadležne područne službe
i ispostave, prema mjestu sjedišta, prebivališta ili boravišta korisnika
plaće.

Prilikom isplate plaće korisniku plaće isplatitelj je obvezan obračunati
i isplatiti doprinose s osnova plaće.

Članak 10.

Korisnici sredstava iz članka 2. ovoga Zakona ostvaruju pravo na osiguravanje
sredstava od dana kad su nastale okolnosti iz članka 3. ovoga Zakona.

Prestanak okolnosti iz članka 3. ovoga Zakona utvrđuje županijsko poglavarstvo
ili Gradsko poglavarstvo Grada Zagreba.

Članak 11.

Korisnik plaće, iz članka 4. ovoga Zakona, dužan je raditi u drugoj
organizaciji, odnosno kod drugog poslodavca ako ga uputi Zavod, odnosno
po zahtjevu županijskog poglavarstva ili Gradskog poglavarstva Grada Zagreba,
i ako bude obuhvaćen radnom obvezom.

Ako korisnik plaće odbije raditi na temelju odredbe stavka 1. ovoga
članka, prestaje mu pravo na isplatu plaće na temelju odredaba ovoga Zakona.

O odbijanju rada korisnika plaće, nadležna područna služba Zavoda za
zapošljavanje, obavijestit će organizaciju, odnosno poslodavca kod kojeg
je zaposlen. Organizacija, odnosno poslodavac, obustavit će isplatu plaće
korisniku, za vrijeme za koje je on odbio raditi, u smislu odredbe stavka
1. ovoga članka.

Članak 12.

Ostvarivanjem prava po odredbama ovoga Zakons korisniku plaće iz članka
4. ovoga Zakona prestaje pravo na novčanu naknadu koju je stekao na temelju
priznatog statusa prognanika ili izbjeglice.

Članak 13.

Radnicima koji ostvaruju pravo na plaću prema odredbama ovoga Zakona
kao i radnicima prognanicima, te izbjeglicama koje zbog okolnosti i posljedica
domovinskog rata nisu u mogućnosti raditi na svojim radnim mjestima, ne
prestaje radni odnos dok postoje navedene okolnosti.

Pravo na plaću osobama iz članka 4. točke 2. i 3. ovoga Zakona i pravo
iz stavka 1. ovoga članka, ne priznaje se radnicima koji su na bilo koji
način sudjelovali u neprijateljskim aktivnostima protiv Republike Hrvatske.

Odluku o prestanku prava iz stavka 2. ovoga članka donosi županijsko
poglavarstvo ili Gradsko poglavarstvo Grada Zagreba.

Korisnik plaće dužan je vratiti svote novčanih primanja koje je ostvario
protivno odredbama ovoga Zakona.

KAZNENE ODREDBE

Članak 14.

Novčanom kaznom u dinarskoj protuvrijednosti od 200 do 1000 DEM kaznit
će se za prekršaj organizacija, odnosno poslodavac koji koristi rad korisnika
plaće protivno odredbi članka 11. stavka 1. ovoga Zakona.

Za prekršaj iz stavka 1. ovoga članka, novčanom kaznom u dinarskoj protuvrijednosti
od l00 do 200 DEM. kaznit će se i odgovorna osoba u organizaciji ili kod
poslodavca.

Članak 15.

Novčanom kaznom u dinarskoj protuvrijednosti od 100 do 200 DEM, kaznit
će se za prekršaj korisnik plaće ako bude zatečen da radi u drugoj organizaciji,
odnosno kod drugoga poslodavca, protivno odredbama članka 11. stavka 1.
ovoga Zakona.

Članak 16.

Iznosi novčanih kazni iz članka 14. i 15. ovoga Zakona revalorizirat
će se po srednjem tečaju Narodne banke Hrvatske na dan naplate kazne.

PRIJELAZNE I ZAKLJUČNE ODREDBE

Članak 17.

Zahtjevi podnijeti do dana stupanja na snagu ovoga Zakona koji nisu
riješeni, riješit će se po odredbama ovoga Zakona.

Članak 18.

Danom stupanja na snagu ovoga Zakona prestaje važiti Uredba o osiguravanju
sredstava, ostvarivanju prava i načinu isplate minimalnih plaća i naknada
određenim fizičkim i pravnim osobama ("Narodne novine", br. 54/93.)
i stavlja se van snage točka 15. Uredbe o nastavljanju važenja pravnoga
sadržaja i učinka određenih uredbi Vlade Republike Hrvatske na temelju
zakonske ovlasti. ("Narodne novine", br. l00/93.)

Članak 19.

Ovaj Zakon stupa na snagu osmoga dana od dana objave u "Narodnim
novinama".

Klasa: 120-02/93-01/01

Zagreb, 23. studenoga 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 109/1993-2112